  Майя Бывальцева 31-тӥ куартолэзь кутсконлы Удмуртиын коронавирус инфекциен черлан 30 выль учыръёсты пусйизы. Со сярысь элькунлэн тӧроез Александр Бречалов «ВКонтанкте» мерлыко вотэсысь бамаз ивортӥз. Выль висён шараямын Ижкарын 14 адямилэн, Можгаын - куать, Алнаш ёросын – сизьым, Можга ёросын – кык, Вотка ёросын – одӥг адямилэн. Черламъёс пӧлын 14 аресозь 3 пиналъёс, 65 ареслэсь бадӟым куинь кунмуртъёс, одӥг эм ужась но одӥг секытэн кышномурт. Жаляса верано, эшшо кык висисьёс улонысь кошкизы – Ижкарысь но Яр ёросысь 65 но 44 аресъем воргоронъёс Александр Бречалов, Удмуртилэн тӧроезТуннэ нуналлы Удмуртиын коронавирус инфекциен черлам 682 учыръёс лабораториосын зэматэмын. 396 адями йӧназ. Висисьёс элькунысь вань муниципал кылдытътъёсысьн 101 улон интыосын пусъемын. Тегъёс: Тазалык Ижкар висён Удмуртия коронавирус АлександрБречалов  